फोर्टिस ने लूथरा ऐंड लूथरा रिपोर्ट गंभीर धोखाधड़ी जांच कार्यालय और सेबी को दी है। साथ ही इस रिपोर्ट के कुछ अंश संभावित बोलीदाता को भी दिए गए हैं, न कि पूरी रिपोर्ट। प्रॉक्सी एडवाइजरी फर्म के वरिष्ठ अधिकारी को लगता है कि कंपनी की वित्तीय स्थिति पर स्पष्टता के हद तक बोली और बाध्यकारी होगी। उन्होंने कहा, पहले लोगों को यह पता नहींं था कि गड़बड़ी कितनी ज्यादा है, लेकिन अब इस पर स्पष्टता है और हम इसके हिसाब से बोली को कम या ज्यादा कर सकते हैं।इस बीच समझा जाता है कि एफएचएल की सांविधिक अंकेक्षक डेलॉयट ने कंपनी की चौथी तिमाही के नतीजे पर हस्ताक्षर करने से इनकार कर दिया है। डेलॉयट ने कहा है कि उसे लूथरा ऐंड लूथरा की जांच रिपोर्ट की और सूचनाएं चाहिए। डेलॉयट ने गोपनीयता का हवाला देते हुए इस विषय पर किसी तरह की टिप्पणी करने से मना कर दिया। डेलॉयट ने कहा, हम गोपनीयता के दायित्व से बंधे हुए हैं और क्लाइंट विशेष के मसलों पर टिप्पणी करने में अक्षम हैं।